# Enric Sauret i Gastó

Enric Sauret i Gastó (Àger, 26 de novembre del 1919 - 4 de novembre del 2020) va ser un músic i compositor català, balaguerí d'adopció, i força conegut a la Terra Ferma.

## Biografia

El seu pare s'establí a Balaguer i, cantant i guitarrista del conjunt claverià "L'As de Bastos", volgué que l'Enric, com els seus germans, estudiés música també. Passada la guerra civil, i fent el soldat a Logronyo, guanyà una plaça de trompa a la banda del seu regiment. Hi estudià harmonia i contrapunt per correspondència fins que, tres anys després, s'incorporà a la guarnició del castell de Lleida, ciutat on fou contrabaixista del "Ritmo Marte". Amb posterioritat tocà a un gran nombre de formacions i sales: als conjunts lleidatans "Caballeros del Jazz", "Maniáticos", "Boite Club", "Real Casino", "Quinteto Azul" i "Joquer's"; va ser trompetista a la "Ràdio Club de Torregrossa"; tocà a "La Lira" i "Rudy Bravo" de Tremp, a la mollerussenca "Sensación"", i a l'"Antoni Juncosa" de les Borges Blanques. Saltà fronteres, tocà a "La Rotonda" d'Andorra i, durant tres anys, a Llemotges i a París. El 1981 va ser membre fundador de la Cobla Terra Ferma, de Lleida.
A Balaguer, el 1941 fundà la Cobla Comtal, i també tocà al conjunt "Palmera" i a "La Rosaleda". Va ser mestre de música, publicà un manual d'ensenyament i formà centenars d'alumnes, tant a la seva ciutat com a Lleida, on ensenyava a l'Escola de Música i Cant del Sícoris Club.
Com a compositor va ser autor de música coral, de ball, i d'una trentena de sardanes; també feu arranjaments per a les corals del Sícoris Club i per a moltes altres formacions musicals. La biblioteca Margarida de Montferrat, de Balaguer, conserva un fons important de partitures d'obres seves.
L'Escola Municipal de Música i la Paeria de Balaguer li van fer un homenatge el desembre del 2019, poc després d'haver travessat la ratlla dels cent anys.

## Obres

* A Santa Cecília, obra per a piano sobre una poesia d'Amèlia Claverol
* Así es Rio, ballable enregistrat
* Bailando Madison (1964)
* Ball de l'Harpia de Balaguer (2013), per a gralla
* Blacky, Negrita, enregistrada
* Días, bolero
* Himne a la Plana d'Urgell, amb lletra de Jaume Vila i Ricart
* Himne de l'exèrcit dels covards, sobre una poesia de Jaume Vila
* Himne del C.F. Torrefarrera, marxa per a piano i veu amb lletra de Jaume Trilla i Lladó
* Himne del Sícoris Club (1983), lletra de Carles Cepero i Salat, orquestració d'Enric Sauret
* Life's Song, ballable enregistrat
* María (1971), surf
* La melga, ballable, enregistrat
* Nadales per a la Coral Infantil del Sícoris Club per encàrrec de l'Agrupació Ilerdenca de Pessebristes, sobre lletres d'autors diversos (Jo, Tonet, 1981; Aritmètica, 1984; Nadala dels Jubilats de Lleida, 1987; Nadala de la Partida de Grenyana, 1989; L'ilerget de fang, 1991; i Cançó d'un altre Nadal, 2005)
* Navideña, vals, amb lletra de Lluís Profitós
* El primer nieto
* Pregària, amb lletra de Lluís Profitós

### Sardanes

* A les campanes de Tremp, enregistrada
* Al redós de l'horta
* L'amic Sebastià Gràcia (1980), dedicada a l'activista cultural
* Lo Baltasar de Vilanova
* Bellvís (1988)
* El campanar de Lleida (1992), per a cor mixt sobre un poema de Magí Morera, finalista del concurs Cantem Sardanes, enregistrada
* El cavallet de cartró
* Els Claverol i els Montoliu
* La crida de Balaguer, enregistrada
* Davant l'ermita
* Dolça anella d'ahir i d'avui
* La dolça Pepi (2007)
* L'Ester i la Maite
* L'Esteve Coromines, dedicada al tenora de la cobla "La Principal de Lleida"
* La Filosa
* Garriguenca, enregistrada
* Llaneta
* La Maria (2005)
* La meva vall
* Muntanyes maleïdes, inspirada en el llibre homònim de Pep Coll
* La Neus al campanar
* Nostra lira, enregistrada
* El pregó de Balaguer
* La processó dels fanalets, per a cor mixt
* Pubilleta cerverina (1994)
* Record
* Recordo la Maria
* Remembrança
* Retrobament a Puigverd de Lleida (1988), enregistrada
* Sant Alís (1990)
* Sant Feliu
* La tartana, sardana obligada de tenora
* Torregrossa 1960-2010 (2010)
* Tous
* Tres turons
* Un lleidatà al Pilar, per a cor mixt

### Llibre

* Pregunta i resposta. Elements principals per entendre i escriure música. Lleida: Centre d'Estudis Comarcals de la Vall d'Àger, 1986.

### Enregistraments

* 1 2 Sólo con tu amor. Madrid: Audio & Video, 1974. ref. Boa B-1010, EP.
* ↑ Los Goya. Cow Girl / Blacky. Barcelona: Artyphon, 1973. ref. S-PR 129, EP.
* ↑ Grup Elipse. Música para bailar, 4. Barcelona: Barnafon, 1977. ref. BN-LP 471.
* 1 2 Cobla Jovenívola d'Agramunt. Les sardanes de Tremp. Barcelona: Àudiovisuals de Sarrià, 2014. ref. AVS 5.2396, CD.
* ↑ Cobla Els Montgrins. I Certamen Cantem Sardanes. Girona: OAR, 1992. ref. OAR 4; presentacions en disc LP i casset. Grup Boira. Des del campanar de Lleida. Havaneres i cançons. Lleida: Satchmo Records, 1999. ref. SR-CD-00002, CD.
* ↑ Cobla Comtal i Orfeó Balaguerí. Sardanes balaguerines. LP. Barcelona: Artyphon, 1980. ref. LP-PR 213.
* ↑ Cobla Ciutat de Girona. Les Borges Blanques, Ciutat Pubilla de la Sardana 1980. Barcelona: Iberia, 1980. ref. BN-5; casset.
* ↑ Cobla Juvenil de Bellpuig. La sardana 40 anys. Lleida: Rec Records, 2001. CD doble.

## Referències

* ↑ «Mor el compositor Enric Sauret, al Portal Sardanista de Catalunya». [Consulta: 23 novembre 2020].
* ↑ Amorós i Prat, Francesc. Compositors i costumari musical de Balaguer. Madrid: Visión Libros, 2010, p. 80-82. ISBN 9788498869057.
* ↑ Llobet, Àlvar «Mor Enric Sauret Gastó, històric músic de Ponent i referència de la composició sardanista». NacióLleida, 05-11-2020.
* ↑ Bardina, Enric. «Homenatge a Enric Sauret i Gastó». A: Jornada literària Sant Jordi 2016. Lleida: Coral Sícoris, 2016.
* 1 2 «Obres d'Enric Sauret a biblioteques públiques de Catalunya». [Consulta: 24 novembre 2020].
* ↑ «Les nadales de l'Agrupació Ilerdenca de Pessebristes», 2011. [Consulta: 23 novembre 2020].
* ↑ «Llista de sardanes d'Enric Sauret». [Consulta: 23 novembre 2020].